**DĖL DIANOS GUZIENĖS SKYRIMO Į ROKIŠKIO JUOZO TUMO-VAIŽGANTO GIMNAZIJOS DIREKTORĖS PAREIGAS**

2018 m. sausio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu, Lietuvos Respublikos biudžetinių įstaigų įstatymo 4 straipsnio 3 dalies 2 punktu bei 9 straipsnio 1 dalimi, Lietuvos Respublikos švietimo įstatymo 59 straipsnio 1 ir 2 dalimis, Lietuvos Respublikos darbo kodekso 41 straipsnio 3 dalimi ir 42 straipsniu, Lietuvos Respublikos korupcijos prevencijos įstatymo 9 straipsniu ir atsižvelgdamas į Konkurso Rokiškio Juozo Tumo-Vaižganto gimnazijos direktoriaus pareigoms eiti atrankos 2018 m. sausio 3 d. posėdžio protokolą bei į Lietuvos RespublikosSpecialiųjų tyrimų tarnybos 2018 m. sausio 15 d. raštą Nr. 4-01-337 ,,Dėl informacijos apie Dianą Guzienę pateikimo“, Rokiškio rajono savivaldybės taryba n u s p r e n d ž i a:

1. Skirti Dianą Guzienę į Rokiškio Juozo Tumo-Vaižganto gimnazijos direktorės pareigas nuo 2018 m. sausio 29 d. iki 2023 m. sausio 29 d. (penkerių metų kadencijai).

2. Įgalioti:

2.1. Rokiškio rajono savivaldybės merą Antaną Vagonį sudaryti darbo sutartį su Rokiškio Juozo Tumo-Vaižganto gimnazijos direktore Diana Guziene ir įgyvendinti kitas funkcijas, susijusias su švietimo įstaigos vadovo darbo santykiais, Darbo kodekso ir kitų teisės aktų nustatyta tvarka;

2.2. Dianą Guzienę teisės aktų nustatyta tvarka pranešti Juridinių asmenų registro tvarkytojui apie biudžetinės įstaigos vadovo priėmimą į pareigas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL DIANOS GUZIENĖS SKYRIMO Į ROKIŠKIO JUOZO TUMO-VAIŽGANTO GIMNAZIJOS DIREKTORĖS PAREIGAS“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – skirti Dianą Guzienę į Rokiškio Juozo Tumo-Vaižganto gimnazijos direktorės pareigas bei įgalioti: savivaldybės merą Antaną Vagonį sudaryti darbo sutartį su Rokiškio Juozo Tumo-Vaižganto gimnazijos direktore Diana Guziene; Dianą Guzienę teisės aktų nustatyta tvarka pranešti Juridinių asmenų registro tvarkytojui apie biudžetinės įstaigos vadovo priėmimą į pareigas.

**Šiuo metu esantis teisinis reglamentavimas.**

 Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, Lietuvos Respublikos biudžetinių įstaigų įstatymas, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašas, Lietuvos Respublikos darbo kodeksas, Lietuvos Respublikos korupcijos prevencijos įstatymas, Lietuvos Respublikos švietimo įstatymas.

 **Sprendimo projekto esmė.**

 Viena iš savivaldybės tarybos išimtinių kompetencijų, nurodyta Lietuvos Respublikos vietos savivaldos įstatymo 16 straipsnio 2 dalies 21 punkte, yra savivaldybės mokymo ir auklėjimo (toliau – švietimo) įstaigų vadovų skyrimas ir atleidimas iš jų teisės aktų nustatyta tvarka, todėl parengtas šis tarybos sprendimo projektas.

 Švietimo įstaigų vadovų atranka organizuojama vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193.

 2018 m. sausio 3 d. vyko konkurso Rokiškio Juozo Tumo-Vaižganto gimnazijos direktoriaus pareigoms eiti atrankos posėdis. Konkursą laimėjo Diana Guzienė. Konkurso rezultatai įstatymų nustatyta tvarka nebuvo skundžiami. Prieš skiriant Dianą Guzienę į pareigas, buvo kreiptasi į Lietuvos Respublikos Specialiųjų tyrimų tarnybą dėl informacijos apie ją, kaip asmenį siekiantį eiti direktoriaus pareigas. Gautoje pažymoje nenurodyta aplinkybių dėl kurių Diana Guzienė negalėtų eiti direktorės pareigų.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas, Rokiškio Juozo Tumo-Vaižganto gimnazijai bus paskirtas direktorius;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio Juozo Tumo-Vaižganto gimnazijai bus paskirtas nuolatinis direktorius, kuris organizuos biudžetinės įstaigos darbą, kad būtų įgyvendinami gimnazijos tikslai ir atliekamos nustatytos funkcijos.

**Finansavimo šaltiniai ir lėšų poreikis**.

Gimnazijos direktoriaus pareiginė alga mokama iš Mokinio krepšelio lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė